Škoda VOS

**Škoda VOS** er en stor luksuriøs bil produsert av den tsjekkiske bilprodusenten Škoda Auto  ved fabrikken deres i Mladá Boleslav mellom 1949 og 1952. I noen år var den den foretrukne bilen for senior politisk og militært personell i Tsjekkoslovakia. Den ble aldri solgt på det offentligheten.

I 1949 satte fabrikken i Mladá Boleslav sammen de siste Škoda Superbs, store sekssylindrede limousiner som etterlignet stilen til amerikanske biler på slutten av 1930-tallet. Myndighetene trengte en mer moderne erstatning og påla Škoda om å utvikle en. Dette var bilen som skulle bli Škoda VOS. Bokstavene VOS indikerte en "spesiell bil for regjeringen" på tsjekkisk eller slovakisk (Vládní Osobní Speciál eller Vládny Osobný Špeciál).

Bilen ble satt i produksjon i 1950 hos (som da var mest kjent som bussprodusent) Karosa og sluttmonteringen fant sted på Škodas eget anlegg. Designet var av Oldrich Meduna, som til da hadde arbeid med designe av militære stridsvogner. Både design og det tekniske var konvensjonelt, med en frontmontert motor og bakhjulsdrift. VOS skilte seg ut med en stor 5,2 liters sekssylindret motor som yter 88,3 kW (118 Hk), siden Škoda ikke produserte så store motorer hentet de den fra Praga lastebiler. Årsaken til at man trengte en så kraftig motor var at bilen var pansret (skuddsikker). Karosseriplatene var fem millimeter tykke og mellom lagene var det et stålnett som skulle endret banen til evt. missiler. Også vinduene var skuddsikre, rutene var 52 mm tykke (8 mm tykt for de lettere pansrede bilene) laget av flere lag med spesial-glass sammen limt med et amerikansk lim. De lettere pansrede bilene hadde en annen fargetone enn de fult pansrede så alle rutene i de lettere pansrede bilene ble senere skiftet ut til et spesiallaget glass som selv om det var tynnere enn 52 mm hadde samme farge slik at de ikke var gjenkjennelige. Sidevinduene veide 80 kg og de måtte senkes med hydraulikk. Vekten på bilen var 4,5 tonn, makshastigheten var 80 km/t (begrenset til 80 km/t etter ordre fra innenriksdepartementet) og forbruket var 3 liter per mil. Bilen hadde trommelbremser med to kretser og bremsebelegget måtte de hente fra Nederland. Uvanlig på denne tiden var at bilen var utstyrt med klimaanlegg. Klimaanlegget tok imidlertid mesteparten av plassen i bagasjerommet og det ble vanlig at om bilen skulle benyttes av personer med bagasje måtte VOS bli etterfulgt av en annen bil som fraktet bagasjen. Bilen har en uvanlig dør-konstruksjon da fordørene slår bakover.

Etter at prototypen var bygget ble det oppdaget at daværende førstedame Marta Gottwaldová hadde vanskelig for å komme inn, og derfor måtte bilen forlenges. Daværende førstesekretæren for kommunistpartiet i Tsjekkoslovakia, Rudolf Slánský, klaget på at fjæringen var for hard for hans gravide kone, og derfor ble bladfjærene på den nesten fem tonn tunge bilen forkortet litt. Samtidig hadde daværende innenriksminister Václav Nosek en klage på de harde setene fra Karosa, og derfor ble setene polstret med fjær. De etterfølgende bilene ble produsert med disse forandringene.

Bilene var så tunge at de fikk problemer med dekkene som var produsert av Mitas Praha, nå en del av Trelleborg. Mitas laget et spesielt design, en annerledes vevd snor laget av egyptisk bomull, og spesiell rågummi som måtte importeres. Hvert av de rundt 600 produserte dekkene måtte inspiseres meget nøye før forsendelse, da en av bilene med den polske marskalken Rokossovski punkterte og krasjet mistet direktøren for Mitas jobben (han mistet nesten også friheten).

Produksjonen av VOS ble stoppet i 1952, da var 107 blitt bygget. Škoda ble ikke invitert til å lage en erstatter for VOS, den nasjonale politiske elite byttet til Tatra 603. Det er nå minst to eksisterende eksempler av Škoda VOS i Tsjekkia. Den første befinner seg på Vysoké Mýto Regional Museum og den andre, som er en lettere pansret, er i Škoda-museet i Mladá Boleslav.

## Referanser